রাণী কাকতিকে গরুড়ের অপহরণ

গরুড় কর্তৃক রানী কাকতির অপহরণ বুদ্ধের পূর্বজীবন, যাঁকে জাতক বলা হয়, সেই সম্পর্কে একটি বিখ্যাত বৌদ্ধ কাহিনী,।

এই গল্প অনুযায়ী, পূর্বের এক জন্মে বুদ্ধ বেনারসের রাজা হিসেবে জন্মগ্রহণ করেছিলেন, এবং তাই তখনও একজন বোধিসত্ত্ব ছিলেন, এবং তাঁর প্রিয় রানি কাকতির সাথে রাজত্ব করছিলেন।Indian Temple Sculpture, John Guy, Harry N. Abrams, 2007, p.24 রাজকীয় সৌর পাখি গরুড় পুরুষের ছদ্মবেশে রাজদরবারে এসে রাজার সাথে জুয়া খেলেন। এরপর তিনি রানির প্রতি মোহিত হয়ে তাঁকে অপহরণ করেন। তিনি রানিকে সিম্বালি-হ্রদের ধারে নিজের বাসায় নিয়ে যান এবং সেখানে তাঁর সাথে থাকতে শুরু করেন।Dictionary of Pāli Proper Names, Volume 1, by Gunapala Piyasena Malalasekera p.559

গরুড় যখন রাজার অত্যন্ত দুঃখের কথা এবং কাকতির প্রতি তাঁর অকৃত্রিম ভালোবাসার কথা শুনতে পেলেন, তখন তিনি রানিকে তাঁর কাছে ফিরিয়ে দিলেন।

এই গল্পটি কুনাল জাতক জন্মে  কুনাল পাখির (যুবরাজ এবং তৃতীয় মৌর্য সম্রাট অশোকের দ্বিতীয় পুত্র) বর্ণনার মধ্যে একটি। এই গল্পটি সুসোণ্ডি জাতকের গল্পের খুব কাছাকাছি। 

বৌদ্ধ পুরাণ অনুসারে, গরুড়রা নাগদের শত্রু ছিল, এই নাগেরা বুদ্ধিমান সর্পদের একটি জাতি ছিল এবং গরুড়রা তাদের শিকার করত। এক সময়ে গরুড়েরা নাগদের মাথায় কামড়ে ধরে শিকার করত। কিন্তু নাগরা একটি কৌশল শিখে ফেলল। তারা বড় বড় পাথর গিলতে শুরু করল। এর ফলে তাদের ওজন এত বেড়ে যেত যে গরুড়েরা তাদের আর বয়ে নিয়ে যেতে পারত না। নাগদের বহন করতে গিয়ে গরুড়েরা ক্লান্ত হয়ে পড়ত এবং শেষ পর্যন্ত চরম ক্লান্তিতে তারা মৃত্যুবরণ করত। তপস্বী করম্বিয়া গরুড়দের একজনকে এই গোপন কথাটি জানিয়েছিলেন, যিনি তাকে শিখিয়েছিলেন কিভাবে নাগকে লেজ ধরে তার পাথর বমি করিয়ে করে দিতে হয় (পাণ্ডার জাতক, জ.৫১৮)।
গান্ধারের গ্রিকো-বৌদ্ধ শিল্পে গরুড় 

 তথ্যসূত্র 

বিষয়শ্রেণী:গৌতম বুদ্ধ